
Ühtse kuutasu kehtestamine Narvas Haigla tänav 6 
hoones asuvate ruumide kasutamise eest (MTÜ Uus Sild)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ Uus Sild, registrikood 80145184, taotlus, milles palutakse kehtestada MTÜ-le Uus Sild Narvas Haigla tänav 6 hoones asuvate ruumide kasutamisel hooldus- ja kommunaalkulude katmiseks ühtne kuutasu.

14.02.2006. a sõlmitud äriruumi tasuta kasutamise lepingu nr 1/345-b alusel kasutab MTÜ Uus Sild Narvas Haigla tänav 6 hoones ruume üldpinnaga 816,8 m². 

Eelnimetatud linnavara kasutatakse puuetega inimestele abi osutamisele suunatud sotsiaalprojektide töö korraldamiseks, töötute tööotsingute toetamiseks ja tööhõive probleemide lahendamiseks vastavalt Sotsiaalabiameti ja Töötukassaga sõlmitud lepingutele. 

Narva Linnavalitsuse 28.12.2016 korraldusega nr 1414-k kehtestati MTÜ-le Uus Sild Narvas Haigla tänav 6 hoones asuvate ruumide kasutamisel alates 01.01.2017 kuni 30.06.2017. a hoone hooldustasu ning kommunaalteenuste kulude katmiseks ühtne kuutasu suuruses 0,66 eurot 1 m2. 

MTÜ Uus Sild pöördus Narva Linnavalitsuse poole palvega jätta Haigla tänav 6 hoone hooldus- ja kommunaaltasu suurus samaks ehk 0,66 eurot 1 m2 kuni 31.12.2017. a.
Narva Linnavalitsuse Sotsiaalabiamet toetab MTÜ Uus Sild taotlust kehtestada 2017. a hoone hoolduskulude ja kommunaalteenuste tasumisel ühtne kuutasu samal tasemel.
Antud küsimust arutati Narva Linnavalitsuse linnavarakomisjoni koosolekul 14.06.2017. a (protokoll nr 7) ning otsustati:
1) Kehtestada Mittetulundusühingule Uus Sild, registrikood 80145184, Narvas Haigla tänav 6 hoones asuvate ruumide kasutamisel hooldus- ja kommunaalkulude katmiseks ühtne kuutasu suuruses 0,66 eurot 1 m2 alates 01.07.2017 kuni 31.12.2017.

2) Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.



2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 17.03.2005.a määruse nr 14/52 “Linnavara kasutusse andmise kord” (muudetud Narva Linnavolikogu 21.02.2013 määrusega nr 4) (edaspidi ka Kord) punkti 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS
Kehtestada Mittetulundusühingule Uus Sild, registrikood 80145184, Narvas Haigla tänav 6 hoones asuvate ruumide kasutamise eest ühtne kuutasu suuruses 0,66 eurot 1 m2 alates 01.07.2017 kuni 31.12.2017.
4. RAKENDUSSÄTTED
4.1. Narva Linnavalitsuse Linnamajandusametil teha korraldus teatavaks Mittetulundusühingule Uus Sild.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

